rejauldu/bengali-wikipedia huggingface dataset:
ল্য কাপিতাল ও ভাঁতে-উ্যনিয়েম সিয়েক্‌ল (; বাংলা অর্থ "একবিংশ শতাব্দীতে পুঁজি") ফরাসি অর্থনীতিবিদ তোমা পিকেতি রচিত ও ২০১৩ সালে ফরাসি ভাষায় প্রকাশিত একটি ঐতিহাসিক অর্থনৈতিক গ্রন্থ। এটিকে পরবর্তীতে ২০১৪ সালে ইংরেজি ভাষায় অনুবাদ করা হয়, যার নাম ক্যাপিটাল ইন দ্য টুয়েন্টি-ফার্স্ট সেঞ্চুরি (Capital in the Twenty-First Century)।"Piketty's Capital: An Economist's Inequality Ideas Are All the Rage" by Megan McArdle, Bloomberg Businessweek, May 29, 2014 এই গ্রন্থটিতে পিকেতি ১৮শ শতক থেকে ইউরোপ মহাদেশে ও মার্কিন যুক্তরাষ্ট্রে বিদ্যমান অর্থনৈতিক বৈষম্য নিয়ে তাঁর গবেষণার সারমর্ম প্রকাশ করেছেন। বইটির মূল প্রতিপাদ্য হল এই যে যখন দীর্ঘ মেয়াদে পুঁজির উপর প্রতিদানের হার r অর্থনৈতিক প্রবৃদ্ধির হার g-এর চেয়ে বেশি হয়, তার পরিণামে সম্পদের পুঞ্জীভবন ঘটে এবং সম্পদের এই বৈষম্য সামাজিক ও অর্থনৈতিক অস্থিতিশীলতার সৃষ্টি করে। পিকেতি এর সমাধান হিসেবে সম্পদের উপরে একটি সামগ্রিক প্রগতিশীল বা উর্ধ্বগতিশীল কর ব্যবস্থা প্রস্তাব করেছেন, যা বৈষম্য হ্রাস করতে সাহায্য করতে পারে এবং একটি অতিক্ষুদ্র সংখ্যালঘু গোষ্ঠীর কাছে বিপুল পরিমাণ সম্পদ কুক্ষিগত হওয়া এড়ানো যায়।    পুরস্কার ও সম্মাননা   ২০১৪ - Financial Times and McKinsey Business Book of the Year Award  ২০১৪ - National Book Critics Circle Award (General Nonfiction) finalist   মুদ্রণসমূহ   Le Capital au XXIe siècle, Éditions du Seuil, Paris, 2013,    Capital in the Twenty-First Century, Harvard University Press, 2014,    আরও দেখুন   কাপিতাল এ ইদেওলোজি, একই বিষয়ে পিকেতি রচিত উত্তরসূরী গ্রন্থ (২০১৯ সালে প্রকাশিত)  পুঁজিবাদের সমালোচনা  সোনায় মোড়ানো যুগ (Gilded Age), ঊনবিংশ শতাব্দীর দ্বিতীয়ার্ধে মার্কিন যুক্তরাষ্ট্রের অভাবনীয় অর্থনৈতিক প্রবৃদ্ধির যুগ  প্রগ্রেস অ্যান্ড পভার্টি ("অগ্রগতি ও দারিদ্র্য")   তথ্যসূত্র    বহিঃসংযোগ    The book's official website  Text from Introduction to Capital in the Twenty-First Century  All the raw data from the book    on BBC Newsnight (3:10)     at TED in Berlin in June 2014.  A handy summary of the book with six charts by John Cassidy  3 Business Best-Sellers Show Inequality Is Now The Hot Topic. NPR, December 19, 2014.  বিষয়শ্রেণী:অর্থনীতি বিষয়শ্রেণী:পুঁজিবাদের সমালোচনাকারী গ্রন্থ বিষয়শ্রেণী:ইতিহাস বই বিষয়শ্রেণী:রাজনৈতিক বই বিষয়শ্রেণী:সম্পদের বণ্টন বিষয়ক বই বিষয়শ্রেণী:২০১৩-এর অর্থশাস্ত্র বিষয়শ্রেণী:২০১৩-এ প্রকাশিত বাস্তব তথ্যভিত্তিক রচনা বিষয়শ্রেণী:২০১৩-এর অ-কল্পকাহিনী বই বিষয়শ্রেণী:২০১৩-এ অর্থনীতি
হালত-উন-নবী (), আক্ষরিক অর্থে রাসূলের অবস্থা, হচ্ছে সিলেটি নাগরী লিপিতে রচিত একটি বিখ্যাত দোভাষী বাংলা পুথি সাহিত্য। এটি সাদেক আলি কর্তৃক রচিত এবং এটাকে তার শ্রেষ্ঠ সাহিত্যকর্ম হিসেবে বিবেচনা করা হয়। ২৭৫ পৃষ্ঠার এই পুথি উনিশ শতকের মধ্যভাগে মুদ্রিত হয় যেখানে নবীর জীবন ও সময়কাল ফুটে উঠেছে। সর্বাধিক জনপ্রিয় এবং বহুল পঠিত বই হালতুন্নবী মূলত একটি জীবনী গল্প। ১৮৭০ সালে এই বইটি মুদ্রণের মধ্যদিয়ে সিলেটি নাগরী লিপি দ্বারা রচিত সাহিত্য মুদ্রণের যুগে প্রবেশ করেছিল। যা ইসলামিয়া প্রেস ও মুন্সী আবদুল করিমের মাধ্যমে সম্পাদিত হয়েছিল। এই পুথি সিলেটি নাগরিতে একটি শ্রেষ্ঠ সাহিত্যকর্ম হিসাবে বিবেচিত। সিলেটের সাংস্কৃতিক অনুষ্ঠান গুলোতে নাগরী পুথি কিতাব হালতুন্নবী আবৃত্তি হতেও দেখা যায়।   ইতিহাস  সিলেটি নাগরিতে বহু জীবনীমূলক গল্প রচিত হয়েছে। এখন পর্যন্ত ৮৮ টি মুদ্রিত বই সহ ১৪৪টি বই নাগরী লিপিতে পাওয়া গেছে। এর মধ্যে সাদেক আলীর লেখা হালতুন্নবী নাগরী বর্ণমালায় ছাপানো একটি বই, যা সর্বাধিক জনপ্রিয় ও বহুল পঠিত একটি বই। এর জনপ্রিয়তার কারণে এটি পরে বাংলা বর্ণমালায়ও অনুলিপি করা শুরু হয়েছিল। নাগরী বর্ণমালাকে পরিচিত করার লক্ষ্যে, "উৎস প্রকাশন" ২০১৪ সালে প্রাচীন সিলেটি পুথিগুলো নিয়ে কেতাব হালতুল নবী সহ "নাগরী গ্রন্থসম্ভার" নামে ২৫টি খণ্ড প্রকাশ করে।   আরও দেখুন    সিলেটি নাগরিতে রচিত সাহিত্যকর্মের তালিকা  আবদুল করিম সাহিত্য বিশারাদ  বাংলা কিচ্ছা  পুথি  ইউসুফ-জুলেখা, প্রথম দিকের দোভাষি রচনা   তথ্যসূত্র   বিষয়শ্রেণী:সিলেটি সংস্কৃতি বিষয়শ্রেণী:সিলেটি সাহিত্য
শ্রীরাধা বন্দ্যোপাধ্যায় (শ্রীরাধা ব্যানার্জি) হলেন একজন ভারতীয় বাঙালি গায়িকা। তিনি পশ্চিমবঙ্গের বাসিন্দা। তিনি বিশেষত রবীন্দ্রসঙ্গীতে তাঁর দক্ষতার জন্য পরিচিত। পশ্চিমবঙ্গের একটি সঙ্গীতপ্রেমী পরিবারে জন্মগ্রহণকারী শ্রীরাধা বন্দ্যোপাধ্যায়ের পিতা হলেন সুন্দর নারায়ণ বন্দ্যোপাধ্যায় এবং মাতা প্রতিমা বন্দ্যোপাধ্যায়। শ্রীরাধার বড় বোন রূপরেখা এবং ছোট বোন রাজশ্রীও প্রতিভাবান গায়িকা।  শ্রীরাধা বন্দ্যোপাধ্যায় শুধু রবীন্দ্রনাথ ঠাকুরের রচিত গানই গেয়েছেন না, অন্যান্য গীতিকারদের গানেও কণ্ঠ দিয়েছেন। সঙ্গীত অ্যালবামের ক্ষেত্রে তাঁর অবদান ছাড়াও, তিনি চলচ্চিত্রে প্লেব্যাক গায়িকা হিসাবেও কাজ করেছেন।  তার কয়েকটি উল্লেখযোগ্য অ্যালবামের মধ্যে রয়েছে আগমনীর আঙিনায় (২০০১), চির-অচেনা পরদেশী (২০০৪), টুপুর টুপুর নূপুর বাজে (২০০৮), আমার মা (২০০৮), হৃদয়ের কথা (২০১০), ত্রিযামা (২০১৩), অসময়ের কুহু (২০১৬), আলোর অমল কমলখানি (২০২১), আমার হিয়ার মাঝে (২০২১), এক সমুদ্র ভালোবাসা (২০২২), ইত্যাদি। তিনি 'মহামিলন' (১৯৮৭), 'পথে যেতে যেতে' (১৯৮৮), 'সুজন সখী' (১৯৯৫), 'জুয়ারি' (২০০৯), 'কাল মধুমাস' (২০১৩), ইত্যাদি চলচ্চিত্রে কণ্ঠশিল্পী হিসেবে কাজ করেছেন।  তাঁর কর্মজীবন জুড়ে, শ্রীরাধা বন্দ্যোপাধ্যায় তাঁর প্রতিভার জন্য বেশ কয়েকটি পুরস্কার পেয়েছেন। তিনি ১৯৯৬ সালে বিএফজেএ পুরস্কার পেয়েছেন সেরা নারী নেপথ্য সঙ্গীতশিল্পী হিসেবে 'বউমণি' চলচ্চিত্রে গান গেয়ে। তিনি ২০১৭ সালে মিরচি মিউজিক অ্যাওয়ার্ডস (বাংলা) আসরে 'আমি তো বুঝিনি ঠিক' গানটির জন্য সেরা নারী কণ্ঠশিল্পীর পুরস্কার পেয়েছেন।মিরচি মিউজিক অ্যাওয়ার্ডস-এ সেরা হলো জুলফিকার রাসেলের গান,  বিনোদন রিপোর্ট  , প্রকাশ : ০৮ মার্চ ২০১৮, বাংলা ট্রিবিউন। ২০১৮ সালে তিনি বঙ্গভূষণ পুরস্কার লাভ করেন।   আরও দেখুন   রবীন্দ্রসঙ্গীত  প্রভাত সঙ্গীত   তথ্যসূত্র    বহিঃসংযোগ   ইন্টারনেট মুভি ডাটাবেজে শ্রীরাধা বন্দ্যোপাধ্যায়  https://zeenews.india.com/bengali/entertainment/sreeradha-bandyopadhyay-sings-rabindra-sangeet-in-bhalobese-sokhi_436241.html  https://www.jiosaavn.com/artist/sreeradha-bandyopadhyay-songs/Zm7Dfw6e-1c_  https://www.moviebuff.com/sreeradha-bandyopadhyay  কলকাতার কড়চা: বাঙালির চিরন্তন বন্ধু  https://www.last.fm/music/Sreeradha+Bandopadhyay/+wiki  বিষয়শ্রেণী:ভারতীয় গায়িকা বিষয়শ্রেণী:রবীন্দ্রসঙ্গীত শিল্পী বিষয়শ্রেণী:ভারতীয় নেপথ্য গায়িকা বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের নারী সঙ্গীতজ্ঞ
মহারাষ্ট্র রাজ্য সরকারের প্রতীক হল ভারতের মহারাষ্ট্র রাজ্য সরকারের সরকারী সীলমোহর।   নকশা  প্রতীকটি একটি বৃত্তাকার সীলমোহর যা ১৬টি পদ্মফুল দ্বারা বেষ্টিত একটি সামাই দিয়া প্রদীপ চিত্রিত করে। সামাই প্রদীপ এবং পদ্মফুলগুলির মধ্যে সংস্কৃতে একটি নীতিবাক্য, প্রতিপच्चंद्रलेखेव वर्धिष्णुर्विश्व वंदिता महाराष्ट्रस्य राज्य मुद्रा भद्राय राजते, ( প্রতিপশ্চন্দ্রলেখেব বর্ধিষ্ণুর্বিশ্ব বদিতা মহারায্যারস্যাদ্র যা বর্ধিতা মহার্যাশ্যারষ্য ), lates as "মহারাষ্ট্র রাজ্য সরকারের এই সীলমোহরের গৌরব বাড়বে প্রথম দিনের চাঁদের মতো। এটি বিশ্ব দ্বারা উপাসনা করা হবে এবং শুধুমাত্র তার মানুষের মঙ্গলের জন্য উজ্জ্বল হবে"। নীতিবাক্যটি ১৭ শতকের মারাঠা রাজা ছত্রপতি শিবাজী দ্বারা ব্যবহৃত "রাজমুদ্রা" (রাজকীয় সীল) এর উপর প্রাপ্ত একটির উপর ভিত্তি করে তৈরি করা হয়েছে, একমাত্র পার্থক্য হল রাজার নামটি রাজ্যের নামের দ্বারা প্রতিস্থাপিত হয়েছে।   ঐতিহাসিক প্রতীক    মহারাষ্ট্রের প্রাক্তন দেশীয় রাজ্য    রাজ্য সরকারের ব্যানার  একটি সাদা মাঠে রাজ্যের প্রতীক প্রদর্শনকারী একটি ব্যানার দ্বারা মহারাষ্ট্র সরকার প্রতিনিধিত্ব করতে পারে।   আরো দেখুন    ভারতের জাতীয় প্রতীক  ভারতীয় রাজ্য প্রতীকের তালিকা  মুম্বইয়ের প্রতীক   তথ্যসূত্র   বিষয়শ্রেণী:ভারতের রাজ্য প্রতীক বিষয়শ্রেণী:মহারাষ্ট্র সরকার বিষয়শ্রেণী:মহারাষ্ট্রের প্রতীক
থাম্ব|ইয়ুতাকা তানিয়ামা|265x265পিক্সেল  বিশিষ্ট জাপানি গণিতবিদ ছিলেন।    উল্লেখযোগ্য কাজ  সহকর্মী গোরো শিমুরার সাথে সম্মিলিতভাবে তিনি তানিয়ামা-শিমুরা অনুমানের জন্ম দেন, যেটি পরবর্তীতে ফের্মার বিখ্যাত শেষ উপপাদ্য প্রমাণা সহায়তা করে।   মৃত্যু  তানিয়ামা তার ৩১তম জন্মদিনের অল্প কিছুদিন পর আত্মহত্যা করেন। তার মৃত্যুর মাসখানেক পরে তানিয়ামা যে মহিলাকে বিয়ে করার পরিকল্পনা করেছিলেন, সেই মহিলা মিসাকো সুজুকি-ও শোকে আত্মহনন করেন।   তথ্যসূত্র    আরো পড়ুন     Singh, Simon (hardcover, 1998). Fermat's Enigma. Bantam Books.  (previously published under the title Fermat's Last Theorem).    বিষয়শ্রেণী:জাপানি গণিতবিদ বিষয়শ্রেণী:১৯২৭-এ জন্ম বিষয়শ্রেণী:১৯৫৮-এ মৃত্যু বিষয়শ্রেণী:১৯৫৮-এ আত্মহত্যা বিষয়শ্রেণী:জাপানি বিজ্ঞানী বিষয়শ্রেণী:টোকিও বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাপানে আত্মহত্যা
ডান আক্কাদেমজা তাল-মালতি ছিল ২০ শতকের প্রথম দিক থেকে শতাব্দীর শেষ পর্যন্ত মাল্টিজ ভাষার প্রধান নিয়ন্ত্রণকারী প্রতিষ্ঠান, যখন একটি সরকার-অনুপ্রাণিত আইন পাস করা হয়েছিল জাতীয় ভাষা সংক্রান্ত বিষয়গুলি রক্ষা করার জন্য। ইউরোপীয় ইউনিয়নে যোগদান করার সময়, মাল্টিজ ভাষা ইউরোপীয় ইউনিয়নের স্বীকৃত ভাষাগুলির মধ্যে একটি হয়ে ওঠে।  প্রথমে এল-ঘআকদা তাল-কিত্তিবা তাল-মালতি (মাল্টিজ লেখকদের সংস্থা) নামে পরিচিত, এটি মাল্টার প্রাচীনতম সাহিত্যিক সংগঠন, যার প্রথম কার্যক্রম ১৯২০-এর দশকের প্রারম্ভে শুরু হয়েছিল, সাহিত্যিক ব্যক্তিত্বদের নেতৃত্বে যেমন ডুন কার্ম, ইউজ মুসকাট আজোপার্দি এবং নিনু ক্রিমোনা, যা মাল্টিজ ভাষার পক্ষে প্রচারণা চালিয়েছিল। আক্কাদেমজা মূলত গত শতাব্দীতে মাল্টিজ ভাষার প্রধান ভাষাগত এবং সাহিত্যিক উন্নয়নের জন্য দায়ী ছিল, ভাষাগত একাডেমিক উদ্যোগগুলি তৈরি করেছিল, যা শেষমেশ একটি মানক লিখিত মাল্টিজের জাতীয় স্বীকৃতিতে পৌঁছেছিল।  ২০০৫ সালে, মাল্টিজ সংসদের মাধ্যমে একটি আইন দ্বারা ন্যাশনাল কাউন্সিল ফর দ্য মাল্টিজ ল্যাংগুয়েজ প্রতিষ্ঠিত হয়। এই কাউন্সিল বর্তমানে মাল্টিজ ভাষার প্রধান নিয়ন্ত্রণকারী প্রতিষ্ঠান, যা এল-আক্কাদেমজা তাল-মালতি এর স্থানে প্রতিষ্ঠিত হয়েছে।   বহির্সংযোগ    মাল্টিজ ভাষার জাতীয় কাউন্সিলের ওয়েবসাইট  এল-আক্কাদেমজা তাল-মালতি ওয়েবসাইট  বিষয়শ্রেণী:ভাষা নিয়ন্ত্রক সংস্থা
অনামিকা চক্রবর্তী (জন্ম: ২৫ মার্চ ১৯৯৭) একজন ভারতীয় বাঙালি অভিনেত্রী, যিনি প্রধানত বাংলা চলচ্চিত্র, টেলিভিশন ধারাবাহিক এবং ওয়েব ধারাবাহিকে কাজ করেন। তিনি রাজযোটক, ফুলমণি, এখানে আকাশ নীল, ইস্কাবন সহ বিভিন্ন টেলিভিশন ধারাবাহিক ও চলচ্চিত্রে অভিনয় করেছেন।   ব্যক্তিগত জীবন  অনামিকা ২০২৩ সালের ২৮ জুন টেলিভিশন অভিনেতা উদয় প্রতাপ সিংয়ের সাথে বিবাহবন্ধনে আবদ্ধ হন।   চলচ্চিত্রের তালিকা    চলচ্চিত্র   ২০১৭: লাভ লেটার  ২০১৮: একটা ভালোবাসার গল্প  ২০১৮: আসছে আবার শবর  ২০১৮: তোর অপেক্ষায়  ২০১৯: আড্ডা  ২০২২: ইস্কাবন  ২০২৩: শহরের উষ্ণতম দিনে  মুন্নি (স্বল্পদৈর্ঘ্য চলচ্চিত্র)   টেলিভিশন  +বছরঅনুষ্ঠানভূমিকাচ্যানেল সূত্র ২০১৪-২০১৫ রাজযোটক  বনি/মউ জি বাংলা ২০১৬-২০১৭ ফুলমণি অনামিকা ২০১৯-২০২০ এখানে আকাশ নীল হিয়া স্টার জলসা  ২০২১ বেদের মেয়ে জোৎস্না বঙ্গোমি সান বাংলা মহাপীঠ তারাপীঠ করুণাময়ী স্টার জলসা  জয় জগন্নাথ একাদশী কালার্স বাংলা  ২০২২  উড়ন তুবড়ি নিশা জি বাংলা  লালকুঠি ঝিলি/নকল জিনি  ২০২২-২০২৩ ফাগুনের মোহনা ঐন্দ্রিলা  সান বাংলা২০২৪মিঠিঝোরাকোয়েলজি বাংলা   তথ্যসূত্র    বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:বাঙালি টেলিভিশন অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী
জাফরখানপেট দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এর আশেপাশে রয়েছে গিণ্ডি, কলাজ্ঞ করুণানিধি নগর, অশোকনগর, এম জি রামচন্দ্রন নগর এবং সঈদাপেট৷ নব নির্মিত গিণ্ডি উড়ালপুল হয়ে জাফরখানপেটে পৌঁছানো যায়৷https://content.magicbricks.com/property-news/chennai-real-estate-news/metro-to-soar-over-guindy-flyover/28331.html&ved=2ahUKEwjrhYr0tZzvAhWwyzgGHcDeCfw4ChAWMAd6BAgCEAI&usg=AOvVaw04QxfPtkNFuLkAoCCPg2FO এখান থেকে বড়পালনি, কোয়মবেড়ু বাস স্টপে পৌঁছানো সহজ৷ এর যুগ্ম লোকালয়টি হলো অশোকনগর৷  অবস্থান জাফরখানপেটের উত্তর দিকে কলাজ্ঞ করুণানিধি নগর, পূর্বদিকে অশোকনগর, দক্ষিণ-পূর্ব দিকে সঈদাপেট, দক্ষিণ দিকে ঈক্ষাটুতাঙ্গল, দক্ষিণ পশ্চিম দিকে রামাপুরম, পশ্চিম দিকে নেষবক্কম ও উত্তর-পশ্চিমদিকে বৃকমবক্কম অবস্থিত। পরিবহন চেন্নাই শহরতলি রেলওয়ের গিণ্ডি রেলওয়ে স্টেশন জাফরখানপেটের নিকটতম৷ চেন্নাই আন্তর্জাতিক বিমানবন্দর ৮.৩কিলোমিটারের মধ্যে অবস্থিত৷ সিএমবিটি বাস টার্মিনাস ৫.৬ কিলোমিটারের দূরে রয়েছে, এছাড়া নিকটতম বাসস্টপটি হলো কে.কে. নগর৷https://tnhb.tn.gov.in/project/construction-of-120-mig-residential-flats-in-under-self-finance-scheme-at-jafferkhanpet/139/&ved=2ahUKEwjlrKq5tpzvAhVwyzgGHXpcA9I4ChAWMA16BAgDEAI&usg=AOvVaw3pR4c9aRQstPeUFpDVhaNQ চেন্নাই থেকে পুদুচেরি, দক্ষিণ তামিলনাড়ু ও কেরালাগামী সমস্ত বাসই জাফরখানপেট অতিক্রম করে৷ এখান থেকে গিণ্ডি, শোণকুন্দ্রম, মীনমবক্কম, বেলাচেরি, তাম্বরম, মহাবলীপুরম, তিরুবান্মিয়ুর, আবাড়ি, বেসান্তনগর, এগমোর প্রভৃৃৃতি স্থানের বাস সহজলভ্য৷  রাজনীতি নন্দনম চেন্নাই দক্ষিণ লোকসভা কেন্দ্রেরGE 2009 Statistical Report: Constituency Wise Detailed Result  সঈদাপেট বিধানসভা কেন্দ্রের অন্তর্গত৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
ওসমানপুর বাহরুল উলুম কামিল মাদ্রাসা বাংলাদেশের রংপুর জেলার বদরগঞ্জ উপজেলার বিষ্ণুপুর ইউনিয়নে অবস্থিত একটি কামিল মাদ্রাসা। এটি ১৯২৮ সালে প্রতিষ্ঠিত হয় এবং বর্তমানে বাংলাদেশ মাদ্রাসা শিক্ষা বোর্ডের অধিভুক্ত।   ইতিহাস  মাদ্রাসাটি ২০শ শতকের শুরুর দিকে প্রতিষ্ঠিত হয়। এর উদ্দেশ্য ছিল ধর্মীয় ও নৈতিক শিক্ষার প্রচার এবং ইসলামী জ্ঞানচর্চার সুযোগ তৈরি করা প্রতিষ্ঠার পর দীর্ঘ সময় ধরে প্রতিষ্ঠানটি ফাজিল ডিগ্রি পর্যন্ত শিক্ষা প্রদান করত এবং সে সময় এর নাম ছিল ওসমানপুর বি. ইউ. ফাজিল ডিগ্রি মাদ্রাসা। পরবর্তীতে এটি কামিল স্তরে উন্নীত হয় এবং বর্তমান নাম গ্রহণ করে।   অবস্থান  প্রতিষ্ঠানটি বিষ্ণুপুর ইউনিয়নের ওসমানপুর গ্রামে অবস্থিত, যা বদরগঞ্জ উপজেলা সদর থেকে কয়েক কিলোমিটার দূরে।   একাডেমিক কার্যক্রম  মাদ্রাসায় দাখিল, আলিম, ফাজিল ও কামিল স্তরের শিক্ষা প্রদান করা হয়। এটি বাংলাদেশ মাদ্রাসা শিক্ষা বোর্ড কর্তৃক স্বীকৃত একটি শিক্ষা প্রতিষ্ঠান।   সূত্র
কানাডা দিবস, যা পূর্বে ডোমিনিয়ন ডে নামে পরিচিত ছিল,  হলো কানাডার জাতীয় দিবস। ফেডারেল বিধিবদ্ধ ছুটির দিন হিসেবে এটি কানাডীয় কনফেডারেশনের প্রতিষ্ঠাবার্ষিকী উদযাপন করে যা ১ জুলাই ১৮৬৭ তারিখে ব্রিটিশ উত্তর আমেরিকা আইন, ১৮৬৭ পাসের সাথে ঘটেছিল, যখন ইউনাইটেড কানাডা, নোভা স্কটিয়া এবং নিউ ব্রান্সউইকের তিনটি পৃথক উপনিবেশ কানাডা নামে ব্রিটিশ সাম্রাজ্যের অধীনে একটি একক অধিরাজ্যে একত্রিত হয়েছিল।  মূলত ডোমিনিয়ন ডে নামে পরিচিত, ছুটির দিনটির নামকরণ করা হয় ১৯৮২ সালে, একই বছর কানাডার সংবিধান কানাডা আইন, ১৯৮২ দ্বারা স্বীকৃত হয়েছিল, যা যুক্তরাজ্যের সংসদের উপর আইনি নির্ভরতা ছিন্ন করেছিল। কানাডা দিবস উদযাপনে সারা দেশে, পাশাপাশি বিশ্বের বিভিন্ন স্থানে অনুষ্ঠিত হয় যেখানে বিদেশে বসবাসকারী কানাডীয়রা অংশগ্রহণ করেন।   স্মারক  কানাডা দিবসকে প্রায়শই অনানুষ্ঠানিকভাবে, বিশেষ করে জনপ্রিয় সংবাদমাধ্যমে "কানাডার জন্মদিন" হিসাবে উল্লেখ করা হয়। তবে, "জন্মদিন" শব্দটিকে অতি সরলীকৃতকরণ হিসেবে দেখা যেতে পারে, কারণ কানাডা দিবস হল দেশের পূর্ণ সার্বভৌমত্বের পথে একমাত্র গুরুত্বপূর্ণ জাতীয় মাইলফলকের বার্ষিকী, মূলত ১ জুলাই, ১৮৬৭ তারিখে কানাডার উপনিবেশগুলি (অন্টারিও এবং ক্যুবেকে বিভক্ত), নোভা স্কটিয়া এবং নিউ ব্রান্সউইককে চারটি প্রদেশের একটি বৃহত্তর ব্রিটিশ ফেডারেশনে যোগদান করে। কানাডা ব্রিটিশ সাম্রাজ্যের মধ্যে "নিজের অধিকারে একটি রাজ্য" হয়ে ওঠে, যা সাধারণত কানাডা অধিরাজ্য নামে পরিচিত।  যদিও কানাডা একটি ব্রিটিশ অধিরাজ্য ছিল, তবুও তারা তাদের নিজস্ব বিষয়গুলির উপর রাজনৈতিক নিয়ন্ত্রণ এবং শাসনের বর্ধিত স্তর অর্জন করে, ব্রিটিশ সংসদ এবং মন্ত্রিসভা কিছু নির্দিষ্ট ক্ষেত্রে, যেমন পররাষ্ট্র, জাতীয় প্রতিরক্ষা এবং সাংবিধানিক পরিবর্তনের উপর রাজনৈতিক নিয়ন্ত্রণ বজায় রাখে। কানাডা বছরের পর বছর ধরে ধীরে ধীরে ক্রমবর্ধমান সার্বভৌমত্ব অর্জন করে – বিশেষ করে ১৯৩১ সালে ওয়েস্টমিনস্টারের সংবিধান পাস হওয়ার পর – অবশেষে ১৯৮২ সালের সংবিধান আইন পাসের মাধ্যমে সম্পূর্ণ সার্বভৌম হয়ে ওঠে, যা কানাডীয় সংবিধানকে সম্পূর্ণরূপে স্বীকৃতি প্রদান করে।  ফেডারেল ছুটির আইনের অধীনে, কানাডা দিবস ১ জুলাই পালিত হয়, যদি না সেই তারিখটি রবিবারে পড়ে, সেক্ষেত্রে ২ জুলাই হবে আইনগত ছুটির দিন। ১ জুলাই আইনগত ছুটি না থাকলেও, উদযাপনমূলক অনুষ্ঠানগুলি সাধারণত এখনও অনুষ্ঠিত হয়ে থাকে। যদি সপ্তাহান্তে ছুটি পড়ে, তাহলে সাধারণত সেই দিন বন্ধ থাকা ব্যবসা প্রতিষ্ঠানগুলি সাধারণত পরবর্তী সোমবারকে ছুটির দিন হিসেবে নির্ধারণ করবে।  টীকা    তথ্যসূত্র    বহিঃসংযোগ    কানাডা সরকার: রাজধানী অঞ্চলে কানাডা দিবস  কানাডা সরকার: কানাডা দিবসের ইতিহাস  এনসাইক্লোপিডিয়া ব্রিটানিকা: কানাডা দিবস  কানাডিয়ান রাণীর অধিরাজ্য দিবসের বার্তা ১৯৫৯  বিষয়শ্রেণী:জাতীয় দিবস বিষয়শ্রেণী:কানাডায় সরকারি ছুটির দিন বিষয়শ্রেণী:জুলাই উদ্‌যাপন বিষয়শ্রেণী:ফরাসি ভাষার লেখা থাকা নিবন্ধ বিষয়শ্রেণী:প্রথাগত চীনা ভাষার লেখা থাকা নিবন্ধ
thumb|upright=1.5|থান্ডার ক্যাটস্ এর লোগো থান্ডার ক্যাটস্ হলো আমেরিকার একটি জনপ্রিয় টিভি সরিয়াল যেখানে ভিনদেশী মানুষেরা কছুটা বিড়ালের মতন দেখতে। সিরিয়ালটি লিখেছেন টবিন উল্ফ এবং পরিচালনায় টেড উল্ফ এবং জাপানের স্টুডিও স্পাসিফিক পরিচালানা করা হয়। এই অনুষ্ঠানটি প্রকৃত পক্ষে ১৯৮৫ সালে সম্প্রচার করা হতো। চিত্র গ্রহণ ১৯৮৫ থেকে ১৯৮৯ সাল পর্যন্ত চলছিল। চিত্রগহণ শেষে ছবিটির নাম দেয়া হয় থান্ডার ক্যাটস্।   ইতিহাস  প্রকৃতপক্ষে থান্ডার ক্যাটস্ নাটক জাপানে সম্প্রচার শুরু হয় যখন আমেরিকায় পরিচালনা সম্প্রচার চলছিল। এই নাটক প্রকৃত পক্ষে সম্প্রচার করেছিল রাখিন-বাস পরিচালনায় বর্তমানের টেলি পিকচারস্। ১৯৮৯ সালে লরিমার টেলিপিকচারস্ এবং উইনার ব্রস তাদের সাহায্য করেছিলো।   কাহিনী  থান্ডার ক্যাটস্ মূলত একটি ছোট্ট বালক লায়ানোকে কেন্দ্র করে শুরু হয়েছিল। তাদের গ্রহ কোন শুত্রুদের দ্বারা ধ্বংস হলে তাদের গুরুদেব চায়াকা তরয়ালের উত্তরসুরি হিসাবে তাকে তরোয়াল প্রদান করা হয়। সে তার বড় সত্রু মামরাকে পরাজিত করে তারা চিরদিনের মতন মুক্তি পায়।   তথ্যসূত্র   বিষয়শ্রেণী:টেলিভিশন ধারাবাহিক বিষয়শ্রেণী:ইংরেজি ভাষার টেলিভিশন অনুষ্ঠান বিষয়শ্রেণী:টুনামি
কাসিম উদ্দিন আহমেদ একজন বাংলাদেশী রাজনীতিবিদ। তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের হয়ে বগুড়া-২ (শিবগঞ্জ উপজেলা) আসন থেকে সংসদ সদস্য নির্বাচিত হয়েছিলেন।   জন্ম ও প্রাথমিক জীবন  কাসিম উদ্দিন আহমেদ বগুড়া জেলায় জন্ম গ্রহণ করেন।   রাজনৈতিক ও কর্মজীবন  কাসিম উদ্দিন আহমেদ মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের হয়ে তিনি বগুড়া-২ আসন থেকে সংসদ সদস্য নির্বাচিত হয়েছিলেন।   তথ্যসূত্র   বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:প্রথম জাতীয় সংসদ সদস্য বিষয়শ্রেণী:বগুড়া জেলার রাজনীতিবিদ বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:জীবিত ব্যক্তি বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
এণাক্ষী চট্টোপাধ্যায়  () (১৯৩৪ - ২৫ মে, ২০২১) ছিলেন একজন খ্যাতনামা বাঙালি লেখিকা ও অনুবাদক।  অনুবাদের পাশাপাশি তিনি বাংলা কল্পবিজ্ঞানকে আধুনিক করে তুলতে যথেষ্ট অবদান রেখেছেন।   জন্ম ও প্রারম্ভিক জীবন   এণাক্ষী চট্টোপাধ্যায়ের জন্ম ব্রিটিশ ভারতের বিহার রাজ্যের পাটনা'য় এক আইনজীবী পরিবারে। পিতা বসন্তকুমার বন্দ্যোপাধ্যায় ও মাতা পারুল বন্দ্যোপাধ্যায়। তাদের আদি নিবাস ছিল পশ্চিমবঙ্গের নদীয়া'য়। এণাক্ষীর মাতামহ মুকুন্দলাল চক্রবর্তী ছিলেন আচার্য প্রফুল্লচন্দ্র রায়ের প্রিয় ও মেধাবী ছাত্র। তারই অনুপ্রেরণায় তিনি কলকাতার কলেজ স্ট্রিটে 'চক্রবর্তী অ্যান্ড চ্যাটার্জি' নামে এক প্রকাশনা ও পুস্তক বিপণন সংস্থা খোলেন। এণাক্ষীর পড়াশোনা পাটনায়। বিজ্ঞান বিষয়ে স্নাতক হন পাটনা বিশ্ববিদ্যালয় থেকে। ১৯৫৮ খ্রিস্টাব্দে  মেঘনাদ সাহার ছাত্র, পরমাণু বিজ্ঞানী শান্তিময় চট্টোপাধ্যায়ের সাথে বিবাহ হয় এবং বিবাহের পর কলকাতায় আসেন।   কর্মজীবন ও সাহিত্যকর্ম   কিছুদিন কলকাতায় অধ্যাপনা করেন। ১৯৫৮ খ্রিস্টাব্দে শান্তিময় চট্টোপাধ্যায় ফুলব্রাইট ভ্রমণ বৃত্তি নিয়ে আমেরিকা গেলে তিনিও তিন বছর আমেরিকাবাসী হন।অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ৩৮০-৩৮১,  পরে কলকাতায় ফিরে কিছু দিন অধ্যাপনা করেন ও শেষে লেখায় মন দেন। তিনি নানা বিষয়ে ইংরাজী ও বাংলা উভয় ভাষাতেই বড়দের ও ছোটদের জন্য লেখেন রম্যরচনা, প্রবন্ধ, জীবনী, কল্পবিজ্ঞান, ছড়া ও সমালোচনা। নিয়মিত লিখতেন আনন্দবাজার পত্রিকা গোষ্ঠীর দেশ, আনন্দমেলা পত্রিকায়। এছাড়া ও লিখতেন 'খেলার আসর' ও 'পরিবর্তন' পত্রিকায়। তিনি কল্পবিজ্ঞান বিষয়ে লিখতে বেশি ভালবাসতেন। তার কল্পবিজ্ঞানের গল্প সংকলন "মানুষ যেদিন হাসবে না" পাঠক মহলে বেশ সমাদৃত হয়েছিল। 'খেলার আসর' পত্রিকায় তিনি বিজ্ঞান বিভাগ পরিচালনা করতেন। অনুবাদক হিসাবে তিনি সুপরিচিত ছিলেন।  প্রেমেন্দ্র মিত্রর অবিস্মরণীয় কীর্তি 'মনুদ্বাদশ' ও 'পিঁপড়ে পুরাণ' তিনি ইংরাজীতে অনুবাদ করেন। ইংরাজীতে অনুবাদ করেছেন  সুনীল গঙ্গোপাধ্যায়ের 'পূর্ব-পশ্চিম'ও। আবার ইংরাজী থেকে বাংলা ভাষার অনুবাদ করেন  বিক্রম শেঠের 'অ্য সুটেবল বয়'। তার রচিত অন্যান্য গ্রন্থগুলি হল -   দেশে দেশে  বিন্দাস ও অন্যান্য গল্প   দাদুর দোয়াতদানি  পরমাণু-জিজ্ঞাসা (স্বামীর সাথে যুগ্মভাবে)  ভারতীয় বিজ্ঞান উত্তরণের কাল ( স্বামীর সাথে যুগ্মভাবে )  মেঘনাদ সাহা (ইংরাজীতে)  সত্যেন্দ্রনাথ বোস (ইংরাজীতে) যুগ্মভাবে লেখা শেষোক্ত বই দুটি ন্যাশনাল বুক ট্রাস্ট থেকে প্রকাশিত ও সাতটি ভারতীয় ভাষায় অনূদিত হয়েছে।   সম্মাননা   এণাক্ষী চট্টোপাধ্যায় ১৯৭৪ খ্রিস্টাব্দে স্বামী শান্তিময় চট্টোপাধ্যায়ের সাথে যুগ্মভাবে লেখা "পরমাণু-জিজ্ঞাসা" বইটির জন্য পশ্চিমবঙ্গ সরকারের রবীন্দ্র পুরস্কার লাভ করেন। এ ছাড়াও শিশুসাহিত্যের জন্য লাভ করেন বিদ্যাসাগর পুরস্কার। আজীবন সাহিত্যকর্মের জন্য কালিদাস নাগ স্মৃতি পুরস্কার লাভ করেন।   জীবনাবসান   এণাক্ষী চট্টোপাধ্যায় ২০২১ খ্রিস্টাব্দের ২৫ শে মে মঙ্গলবার দিল্লির এক হাসপাতালে কোভিডে আক্রান্ত হয়ে ৮৬ বৎসর বয়সে প্রয়াত হন।   তথ্যসূত্র   বিষয়শ্রেণী:ভারতে কোভিড-১৯ বৈশ্বিক মহামারিতে মৃত্যু বিষয়শ্রেণী:১৯৩৪-এ জন্ম বিষয়শ্রেণী:২০২১-এ মৃত্যু বিষয়শ্রেণী:পাটনা জেলার ব্যক্তি বিষয়শ্রেণী:বিজ্ঞান কল্পকাহিনী লেখক বিষয়শ্রেণী:রবীন্দ্র পুরস্কার বিজয়ী বিষয়শ্রেণী:বাঙালি লেখক
পূর্ব তেজপুর ভারতের পশ্চিমবঙ্গ রাজ্যের হুগলী জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পূর্ব তেজপুর শহরের জনসংখ্যা হল ৬২৭৬ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৭%। সারা ভারতের সাক্ষরতার হার ৫৯.৫%, তার চাইতে পূর্ব তেজপুর এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর
জিনা পালানিল্কুমকালাইল স্কারিয়া (জন্ম ৯ই জানুয়ারি ১৯৯৪) হলেন একজন ভারতীয় পেশাদার বাস্কেটবল খেলোয়াড় এবং অনুশীলনকারী খ্রিস্টান। তিনি পি এস জিনা নামেও পরিচিত। তিনি ভারতের মহিলা জাতীয় বাস্কেটবল দলের অধিনায়ক। তিনিই প্রথম ভারতীয় যিনি অস্ট্রেলীয় এ ডিভিশন বাস্কেটবল লিগে খেলেছেন।   খেলোয়াড়ি জীবন  জিনা তাঁর সহকর্মী কেরালীয় বাস্কেটবল খেলোয়াড় গীথু আনা জোসকে তাঁর আদর্শ হিসাবে বিবেচনা করেন। জিনা  কান্নুরের স্পোর্টস ডিভিশনের হয়ে বাস্কেটবল খেলেন। ২০০৯ সালে অনূর্দ্ধ ১৬ ফিবা (এফআইবিএ) এশিয়া চ্যাম্পিয়নশিপে তিনি তাঁর প্রথম আন্তর্জাতিক ডাক পান। পরে তিনি কান্নুরের কৃষ্ণমেনন কলেজ, এবং কান্নুর বিশ্ববিদ্যালয়ের হয়ে কলেজ বাস্কেটবল খেলেন। জিনা, যিনি ১৬ বছর বয়সে রাজ্য দলের হয়ে খেলেছিলেন, ২০০৯ সালে এশিয়ান বাস্কেটবল টুর্নামেন্টে তাঁর ভারতীয় দলে অভিষেক হয়েছিল। ২০১২ সালে, তিনি মালয়েশিয়ার জোহর বাহুরে মহিলাদের জন্য অনূর্দ্ধ ১৮ ফিবা এশিয়া চ্যাম্পিয়নশিপে অংশ নেওয়া ভারতের জুনিয়র মহিলা দলের নেতা নির্বাচিত হয়েছিলেন। এটি ছিল তাঁর খেলোয়াড়ি জীবনের একটি "অভূতপূর্ব মুহূর্ত"। তিনি পুরো টুর্নামেন্টে গড়ে প্রতি খেলায় ২০.২ পয়েন্ট নিয়ে দ্বিতীয়-সর্বোচ্চ স্কোরার ছিলেন। তাঁর সামনে ছিলেন একমাত্র চীনের ওয়াং কেওয়াই। জিনা প্রতি গেমে গড়ে ১৩.৬ রিবাউন্ড করে রিবাউন্ডে টুর্নামেন্টে নেতৃত্ব দেন। ২০১৭ সালে কেরালায় দলকে তাদের প্রথম সিনিয়র ন্যাশনাল জেতাতে তিনি গুরুত্বপূর্ণ ভূমিকা পালন করেছিলেন। ২০১৯ সালের জানুয়ারিতে অস্ট্রেলিয়ান বাস্কেটবল দল রিংউড লেডি হকস জিনাকে স্বাক্ষর করিয়ে তাঁর সঙ্গে চুক্তিবদ্ধ হয়েছিল তিনিই প্রথম ভারতীয় যিনি অস্ট্রেলীয় এ ডিভিশন লিগে খেলেছেন। তিনি কেরালা স্টেট ইলেকট্রিসিটি বোর্ডে সিনিয়র সহকারী হিসেবে কাজ করেন।   ব্যক্তিগত জীবন  তিনি বয়নাড় জেলার প্যান্টিপয়িল, বাপ্পানামালায় জন্মগ্রহণ করেছিলেন। তাঁর বাবা ও মায়ের নাম যথাক্রমে পালানিলকুমকালা স্কারিয়া জোসেফ এবং লিজি। তাঁর স্বামী হলেন জ্যাকসন জনসন, যিনি চালকুড়ির  একজন বাসিন্দা এবং কেএসবি-এমএনসি-তে একজন ক্রয় প্রকৌশলী। ২০২০ সালের ৪ঠা জুলাই তাঁদের বিয়ে হয়েছিল।   পুরস্কার ও সম্মাননা  ২০২০: জাতীয় সিনিয়র বাস্কেটবল টুর্নামেন্ট - সবচেয়ে মূল্যবান খেলোয়াড়ের পুরস্কার।   তথ্যসূত্র    বহিঃসংযোগ    কেরালা রাজ্য অ্যাথলেটিক্স প্রোফাইল  বিষয়শ্রেণী:CS1 Malayalam-language sources (ml) বিষয়শ্রেণী:দক্ষিণ এশীয় গেমসে স্বর্ণপদক বিজয়ী ভারতীয় বিষয়শ্রেণী:এশিয়ান গেমসে ভারতের প্রতিযোগী বিষয়শ্রেণী:২০শ শতাব্দীর ভারতীয় ব্যক্তি বিষয়শ্রেণী:২০শ শতাব্দীর ভারতীয় নারী বিষয়শ্রেণী:কেরলের নারী ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম
হৃদেশ ভারতে অবস্থিত একটি মোটরগাড়ি প্রস্তুতকারক কোম্পানি, যা পছন্দ মাফিক বিলাসবহুল গাড়ি তৈরি করে।   তাদের "মাস্টারপিস সংস্করণ" গাড়ি মরিস স্ট্রিট ২০১১ সালে চালু হয়েছিল  সংস্থাটি দাবি করেছে যে এটি একটি ভারতীয় গাড়ি কোম্পানি দ্বারা নির্মিত সবচেয়ে ব্যয়বহুল বিলাসবহুল গাড়ি।    তথ্যসূত্র   বিষয়শ্রেণী:২০১১-এ প্রতিষ্ঠিত ভারতীয় কোম্পানি বিষয়শ্রেণী:২০১১-এ দিল্লিতে প্রতিষ্ঠিত বিষয়শ্রেণী:বিলাসবহুল মার্কা বিষয়শ্রেণী:ভারতীয় মার্কা বিষয়শ্রেণী:ভারতের গাড়ি প্রস্তুতকারক বিষয়শ্রেণী:বিলাসবহুল মোটরযান প্রস্তুতকারক বিষয়শ্রেণী:নয়াদিল্লি ভিত্তিক কোম্পানি বিষয়শ্রেণী:দিল্লি ভিত্তিক প্রস্তুতকারক কোম্পানি বিষয়শ্রেণী:২০১১-এ প্রতিষ্ঠিত যানবাহন প্রস্তুতকারক কোম্পানি